
УВАЖАЕМИ Г-Н ДИРЕКТОР, 

Уведомяваме Ви, че “Пътища и мостове“ ЕООД има следното инвестиционно предложение: „Актуализация на „Цялостен работен проект за техническа и биологична рекултивация на находище Суворово“. 

Характеристика на инвестиционното предложение: 
1. Резюме на предложението ИП

ИП не е ново предложение.  „Пътища и мостове” ЕООД разработва кариера "Суворово" и добива трошен камък за нуждите на строителството във Варненска област от 1968г. С решение № 169 от 29.05.1967год. на Комисията за земята на ОПУ - Варна са отпуснати  73 дка. площ за разработване на кариерата.
През 1975 год с решение № 16 от 30.09.1975 год. са отпуснати още 53 дка., а с решение № 13 от 06.08.1976 год - 46 дка.
През 1977 г. от ОПУ, гр. Варна е изготвен и съгласуван генерален проект за разработка на кариера "Суворово". С решение № 11 от 30.05.1988 год - са отпуснати още 6 дка.
До 1999 г. добивните работи в кариерата са насочвани на изток от първоначално проучената площ. Изчислените запаси до хор. 134 в западната част на находището са почти без движение. Причините за това са изградените върху тях сгради, съоръжения, комуникативни връзки и депа за производствените фракции от трошен камък и отпадъчни скални маси.
В източната част на кариерата варовиците са иззети до хор. 134m. В централната част добивните работи понастоящем се водят на хор. 132m и хоризонт 117 – долно ниво на утвърдените геоложки запаси.
Настоящата актуализация на цялостния работен проект за техническа и биологична рекултивация на терена е във връзка с процедирано разширение на кариерата за добив на варовици, преизчислен геоложки запас и желанието на концесионера да започне рекултивационни дейности  на участъка с изчерпан запас.
Площта по контура на геоложките запаси на находище "Суворово" е 59 321m2.
Дейностите по рекултивация на нарушената част от терена с изчерпан запас,  се предвижда да се извършат на площ от 14 146 m2.  Общият обем на насипа ще е 497 844 m3.
Предвижда се рекултивацията да се извърши с инертни отпадъци по смисъла на Закона за управление на отпадъците и подзаконовите нормативни актове по прилагането му.
Цел на техническата рекултивация е да бъдат достигнати котите на съседните терени и вписването на рекултивирания терен в ландшафта.

При дейностите по рекултивацията не се предвижда изграждане на нови пътища (постоянни или временни). Ще се използват съществуващите такива, изградени за придвижване на техника и транспортни средства по време на добивните дейности.
На обекта е изграден контролно-пропускателен пункт във входната част на имота и кантарно съоръжение. Тук ще се контролира качеството и видът на постъпващите за използване материали. Имотът е ограден с временна ограда и е с действащ охраняем режим.
(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС) 

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:
Насипването на строителни инертни отпадъци и земни маси ще се извършва от дъното към повърхността, при използване на съществуващите траншеи за движение на МПС и строителна техника. Няма да се допуска изхвърлянето на други отпадъци: битови, производствени и опасни. Контролът ще се осъществява от служител на дружеството. Специално назначено лице ще  проверява всяко транспортно средство и нарушителите ще бъдат връщани. Рекултивацията на терена ще се извършва основно със строителни отпадъци генерирани от реализацията на инвестиционните намерения на територията на обл. Варна и обл. Добрич. В сухи и горещи дни и ветровито време ще се предприемат мерки, за да не се допуска запрашаване, съгласно изискванията на чл.70 от Наредба № 1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии. Заравняването се извършва с булдозер, а уплътняването с валяк. В терена подлежащ на рекултивация няма изградена водопроводна мрежа и вода се доставя с цистерни.
Съгласно геодезическото заснемане общото необходимото количество инертни маси и отпадъци за техническата рекултивация на площа с изчерпан запас е 497 844 м3 или около 847 197 тона.
Предвидените за оползотворяване отпадъци с код и наименование са както следва:
· 17 05 04 - почва и камъни 450 000 т. 
· 19 12 09 – минерали (например пясък и камъни) до 270 000 т.
· 20 02 02 – почва и камъни до 127 197 т.
	Техническата рекултивация ще се извършва успоредно с извършването на инженерните дейности целящи уплътняване на земна основа в участъка с изчерпан запас на полезно изкопаемо с оглед осигуряване устойчивост на рекултивирания терен по отношение пропадане, свличане и плъзгане към участъка където се добиват варовици.
	Реализирането на цялостния проект за рекултивация ще доведе до възстановява годността на земята и ландшафта в първоначалния им вид.
Основните рекултивационни мероприятия по проекта предвиждат: 
· Насипване с земни маси и неопасни  строителни отпадъци;
· Уплътняване с тежка механизация;
· Подравняване и оформяне на терена в окончателния му вид; 
· Насипване на подхумусни почви – до 50 cm в зависимост от котата на терена;
· Добавяне на подобрители; изземване, транспортиране и разстилане на хумусния пласт. 
· Последващо рекултивиране на временни пътища, утъпкани участъци и местата за депониране на хумус чрез почвообработка и биологична рекултивация на отделни участъци.
Дейности по приемане на отпадъци
На площадката ще се приемат инертни отпадъци от юридически лица. Дейностите по приемане на отпадъци ще се извършват в следната последователност:
· Оглед на приеманите отпадъци;
· Сравнение на съответствието на отпадъците със заявения код и наименование;
· При идентифициране на опасни отпадъци, се отказва приемането им. 
Проверка на съпроводителната документация на отпадъците/издаване на документи за приемане на отпадъци на площадката
При приемането на отпадъците се спазват изискванията на ЗУО и специализираните наредби за отделните потоци отпадъци.
Отпадъците се приемат на площадката след подписване на договор.
След определяне на теглото, приетите отпадъци се отчитат в НИСО.
Насочване на потока отпадъци към обособеното място за съхранение.
След оформяне на документацията за приетите отпадъци, приемчика посочва мястото за тяхното разтоварване.
Извън работното време на кариерата достъпът ще бъде забранен. По периметъра на терена е монтирано видеонаблюдение за контрол на самоинициативни лица.
Дейността която ще се извършва на площадкатас неопасни строителни инертни отпадъци, съгласно Приложение № 2 към § 1, т. 13 от допълнителните разпоредби на ЗУО е R10 - Обработване на земната повърхност, водещо до подобрения за земеделието или околната среда.
Не е предвидено изграждане на други съоръжения за спомагателни или поддържащи дейности. На обекта е изграден контролно-пропускателен пункт във входната част на имота и кантарно съоръжение. Изпълнени са инфраструктурните мрежи и съоръжения, както и материално-техническата база.
Биологичната рекултивация е комплекс от мелиоративни, селскостопански, горскостопански и други дейности, изпълнението на които води до възстановяване на нарушените терени и до подобряване на ландшафта с основна цел, възстановяване годността на земята за земеделско или горскостопанско ползване. 
Съгласно изискванията на чл. 3, ал. 2 от Наредба № 26 за рекултивация на нарушени терени, подобряване на слабопродуктивни земи, отнемане и оползотворяване на хумусния пласт (ДВ, бр. 30/2002 г.), когато нарушеният терен се рекултивира с цел ландшафтно оформяне, той се подравнява във вид, плавно съчетаващ се с околните терени. Целта на рекултивацията е да се изпълни така, че терена да се впише по най-добрия начин в съществуващия ландшафт.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
С Договор от 08.03.2013 г. Министерски съвет на Република България предоставя на „Пътища и мостове" ЕООД концесия за добив на подземни богатства по чл.2, ал.1, т.5 от Закона за подземните богатства (ЗПБ) - строителни материали - варовици от находище „Суворово", разположено в землището на гр. Суворово, Община Суворово, Област Варна.
Концесионната площ е определена с размер 201.976
Концесионният договор влиза в сила от 03.02.1999 г. - датата на прехвърляне на собствеността по приватизационния договор. Концесията е за срок от 35 години.
С Вх. № 26-00-8503/21.12.2013 г. „Пътища и мостове" ЕООД има представено в РИОСВ-Варна Уведомление за инвестиционно предложение, за „Добив на подземни богатства - строителни материали варовици от находище „Суворово", разположено в землището на гр. Суворово, община Суворово, област Варна. На основание представената документация е постановено Решение № ВА 151-ПР/2014 г., че не е необходимо провеждане на процедура по реда на Глава втора от Наредбата за ОС.
С Вх. № 26-00-8503/А3/07.02.2020 г. „Пътища и мостове" ЕООД има представено в РИОСВ-Варна Уведомление за инвестиционно предложение, за „Разширение и изменение на площадка за добив на подземни богатства - варовици от находище „Суворово", разположено в землището на гр. Суворово, община Суворово, област Варна. На основание представената документация е постановено Решение № ВА 67-ПР/2020 г., че не е необходимо провеждане на процедура по реда на Глава втора от Наредбата за ОС.

4. Местоположение: (населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура).
- населено място - землището на гр. Суворово;
- община - Община Суворово;
- собственост - Изключителна държавна собственост;
- близост или засягане на защитени територии - Теренът, предвиден за реализация на инвестиционното предложение, не попада в защитена територия по смисъла на Закона за защитените територии и в Защитена зона по смисъла на Закона за биологичното разнообразие. Най-близко разположената такава е: ЗЗ „Суха река“ (BG0000107), обявена със Заповед № РД-989/10.12.2020 г. на Министъра на околната среда и водите по Директивата за опазване на природните местообитания. Същата отстои на около 1,5 км западно от терена за рекултивация.
Реализацията на ИП по никакъв начин не засяга защитени видове на флората и фауната в защитените зони и местности, в т.ч. няма да повлияе и на миграционни потоци.
- територии за опазване на обектите на културното наследство - На терена няма паметници на културата.
- очаквано трансгранично въздействие - НЕ
- схема на нова или промяна на съществуваща пътна инфраструктура 
Находище „Суворово" се намира в околностите на гр. Суворово. Разстоянието от обекта до околните населени места е: гр. Суворово – 0,7 км. север-северозапад от находището; с. Дръндар – 5,3 км. север-североизток; с. Левски – 4 км. източно и с.Чернево – 2 км. южно от находището.

5. Природни ресурси, предвидени за използване по време на строителството и експлоатацията: (включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови) 
По време на изпълнение на техническата рекултивация, в проекта е предвидено използват инертни отпадъци, образувани от строителство и разрушаване на сгради и съоръжения. 
За рекултивация ще се приемат само неопасни отпадъци. 
Находище Суворово е с изградена водопроводна мрежа.
Не се предвижда водовземане за питейни, промишлени и други нужди от повърхностни и подземни води и не се предвижда изграждане на нови съоръжения за водовземане.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
От дейносттите предвидени за извършване в имота не се очаква да бъдат емитирани  приоритетни и/или опасни вещества, които да осъществяват контакт с водите.

7. Очаквани общи емисии на вредни вещества във въздуха по замърсители: 
При реализирането на проекта за рекултивация се очакват в атмосферния въздух да постъпват предимно неорганизирани емисии на вредни вещества. 
Замърсяването на въздуха в района ще се дължи на: 
• Изгорели газове от двигателите с вътрешно горене (ДВГ) на МПС доставящи инертните отпадъци и на използваната механизация за рекултивационните дейности. Основните замърсители, съдържащи се в отработените газове са СО, NOx, SO2, CОх и прах. Същите ще постъпват в атмосферата периодично и в количества които не могат да даведат до влошаване на състоянието на въздуха в района.
• Прахови частици ще се емитират най-вече при разтоварните дейности и при движение по временните пътища. Предвид големината на частиците и плътността на материалите, утаяването им върху земната повърхност ще бъде в границите на имота.

8. Отпадъци, които се очаква да се генерират, и предвиждания за тяхното третиране:
В следствие жизнената дейност на заетия персонал на находището (14 души) се образуват смесени битови отпадъци с код 20 03 01. Морфологичният състав на отпадъците, е както при населените места. Събирането и извозването на отпадъците се осъществява по утвърдената схема на Община Суворово.
Не се очаква генериране на производствени и опасни отпадъци.

9. Отпадъчни води: (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.) 
Технологичната схема, както на добив на варовика, така и на рекултивационите дейности не е свързана с формиране на производствени отпадни води. Формираните битово-фекални отпадъчни води се заустват в изградената в имота площадкова канализация безотточна изгребна яма. Периодично при напълване безотточната яма, се изпомпва и отпадъчните води се извозват до най най- близко разположената ПСОВ, при спазване на изискванията на Закона за водите. Естеството на прилаганите дейности не предполага замърсяване на подземните и повърхностни води в района. Не съществуват условия за заливане на територията.

	10. Опасни химични вещества, които се очаква да бъдат налични на площадката на предприятието/съоръжението: (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях).
На разглежданата територия няма и не се предвижда да се съхраняват опасни химични вещества. Находището не попада в обхвата на Приложение № 3 на ЗООС. Не се класифицира като ниско или високо рисков обект.


І. Моля да ни информирате за необходимите действия, които трябва да предприемем, по реда на глава шеста на ЗООС.
Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.
Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.
ІІ. Друга информация (не е задължително за попълване)
Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):
…………………………………………………………………………………………………….
Прилагам:
1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.
2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.
3. Други документи по преценка на уведомителя:
3.1. Копие на Договор от 08.03.2013 г.за предоставяне на Концесия за добив на подземни богатства от находище „Суворово“;
3.2. Акт № 667/04.07,2001 г. за изключителна държавна собственост; 
3.3.Акт №358 /15.04.1994 г.- Общинска администрация гр.Суворово;
3.4. Скица № фо 4534/08.06.2009 на имот с начин на трайно ползване – кариера;
3.5. Актуализиран цялостен проект за техническа и биологична рекултивация на находище „Суворово“ – юни 2023 г.
4.Електронен носител - 1 бр.




Дата: 07.06. 2023 г.

                                                                                  Уведомител: 
							
инж. Росен Колелиев
							Управител на „Пътища и мостове“ЕООД

